‘લવ ની ભવાઈ’નું સૌથી મોટું જમા પાસું છે એનું સંગીત. આમ તો ફિલ્મના ત્રણ ગીત છે, પરંતુ ‘વાલમ આવો ને..’ ઓલરેડી તેની મધુરતા અને અનોખા શબ્દોને કારણે લોકજીભે ચડી ગયું છે. ફિલ્મમાં જ્યારે આ ગીત વાગ્યું ત્યારે સાથી દર્શકો એને સાથે સાથે ગાતા હતા એ જ આ ગીતની લોકપ્રિયતાનું પ્રમાણ છે. જો ગુજરાતી ફિલ્મ ઇન્ડસ્ટ્રીને ‘કેવી રીતે જઈશ’ પહેલાની અને પછીની ફિલ્મો એમ બે ભાગમાં વહેંચી શકાતી હોય તો ગુજરાતી ફિલ્મોનું મ્યુઝિક કદાચ ‘લવ ની ભવાઈ’ પહેલા અને પછી એ રીતે ઓળખાય તો નવાઈ નહીં, સો કુડોઝ ટુ સચિન-જીગર!